Zoologie. De Rhinocerote tichorhino. 371 
buendae pariter negligi haud poterunt. Quoad speciei definitionem accuratius 
stabiliendam, ob singulas corporum organicerum classes et tribus formas 
quam maxime diversas offerentes, regulae certae generales omnino haud pro- 
poni possunt; in universum tamen omnia crania uni eidemque formae orga- 
nicae erunt adscribenda, quae examine accuratissimo instituto characteribus 
certis et notatu dignis haud differunt, sed notis peculiaribus in universum 
simill modo inter se conveniunt vel differunt, quo specierum affinium 
optime fundatarum crania mutua vice convenire vel differre solent. *) 
Quae ante oculos habemus Rhinocerotis speciei crania accuratius variis 
temporum intervallis aequo animo a me considerata sine ulla dubitatione 
uni eidemque speciei adjungenda sunt, quae quidem species nulla alia esse 
potest, quam illa, cui Blumenbachius Rhinocerotis antiquitatis, Fische- 
rus et Cuvierus vero serius Rhinocerotis tichorhini nomen dederunt. Imo 
adeo ipsorum craniorum plura, ut supra exposuimus, ea ipsa sistunt speci- 
mina originalia a Pallasio et Cuviero descripta, quibus Rhinoceros tichor- 
hinus fundatur. Craniorum nostrorum specimina plura per se considerata 
omnino singularum partium rationem primo intuitu speciebus diversis tri- 
buendam manifestare quidem videntur; omnibus tamen comparatis transitus 
unius formae ad alteram clare ante oculos ponitur. Quum autem differentiae 
haud raro memoratu dignissimae, quas craniorum nostrorum singula offerunt, 
facillime pro specificis ab ïis haberi possint, qui singula vel nonnulla, vel sal- 
tem perpauca crania vel singulas adeo eorum partes, e. c. dentes seJunctos, 
tantum possident eorumque ope differentias specificas proponere tentant, ca- 
vendum est, ne scientia palaeonthologica, nec non zoologica, haud parvum 
specierum notis perpaucis, levibus, e fragmentis singulis derivatis innixarum, 
quare fictitiarum, numerum amplectentes, speciebus novis denuo onerentur, 

*) Observationes tales omnino origine subjectivo baud prorsus carent, sed ipsae sententiae 
personales eo miuus in disquitione praevalebunt et ab objectis accuralius consideratis erunt re- 
futatae, quo major objectorum copia praestet et incorrupto animo dijudicetur. 
47* 
